6. NŪDARBEIBA
Kaida cereiba ir myrušajim?
1. Kaida cereiba ir myrušajim?
Jezum beja draugs, Lacars, kurs dzeivuoja Betanejis cīmā, natuoļ nu Jeruzalemis. Piec kaida laika Lacars nūmyra. Kod Jezus atguoja iz cīmu, juo draugs jau četrys dīnys kai beja nūmirs. Jezus ar Lacara muosom Martu i Mareju aizguoja pi juo kopa. Dreiž tī sasapuļcēja ļauds. Tod Jezus pīcēle Lacaru nu nuovis. Īsadūmoj tik, cik prīceigys beja Marta i Mareja! Izlosi Jōņa 11:21–24, 38–44.
Marta jau pyrms tam zynuoja, ka myrušū stuovūklis nav bezcereigs, ka Dīvs Jehova augšonceļs myrušūs dzeivei iz zemis. Izlosi Jesajas 26:19.
2. Kaidā stuovūklī ir myrušī?
Cylvāks ir radeits nu zemis puteklim. (1. Mozus 2:7; 3:19.) Cylvākam nav namiersteigys dvēselis, kas dzeivoj fiziskā mīsā. Tai kai mes asam mīseigys byutnis, myusūs nav nikuo taida, kas piec nuovis turpynuotu dzeivuot. Kod mes mierstam, myusu smadzinis mierst i vysys myusu dūmys pagaist. Lacars nasaceja, ka byutu koč kū pīdzeivuojs piec nuovis, deļtuo ka myrušajim nav apzinis. Izlosi Salamana Mācītāja 9:5, 6, 10.
Voi Dīvs piec nuovis mūka cylvākus gunī? Tai kai Bībelē saceits, ka myrušī navar ni dūmuot, ni just, muoceiba par eļnis guni ir vyltus muoceiba, kas dora nagūdu Dīvam. Pat dūma par tū, ka cylvāki teik mūceiti gunī, jam saguodoj rībumu. Izlosi Jeremijas 7:31.
3. Voi myrušī var runuot ar mums?
Myrušī navar ni runuot, ni dzierdēt. (Psalms 115:17.) Tok pastuov ļauni eņgeli, kas var runuot ar cylvākim, i izalikt par myrušajim. (2. Pītera 2:4.) Jehova ir nūlīdzs sasazynuot ar myrušajim. Izlosi 5. Mozus 18:10, 11.
4. Kas byus pīcalti nu nuovis?
Miļjonim myrušū byus augšoncalti, lai otkon dzeivuotu iz zemis. Jūs vydā byus i taidi cylvāki, kas nabeja pazynuši Dīvu i beja darejuši ļaunu. Izlosi Lukasa 23:43; Apostolu Dorbi 24:15.
Augšoncaltī varēs vuiceitīs patīseibu par Dīvu i pīruodeit sovu ticeibu Jezum, asūt jam paklauseigi. (Apokalipsis 20:11–13.) Tī, kas, atsagrīzuši dzeivē, dareis lobu, varēs dzeivuot iz zemis myužeigi. Izlosi Jōņa 5:28, 29.
5. Kū cereiba iz augšonceļšonu līcynoj par Jehovu?
Lai myrušī varātu atsagrīzt dzeivē, Dīvs syuteja sovu Dālu nūmiert par mums. Tys līcynoj par Jehovys mīlesteibu i augstsirdeigū labesteibu. Ar kū tu vysvairuok grybātu sasatikt, kod myrušī tiks pīcalti nu nuovis? Izlosi Jōņa 3:16; Romīšim 6:23.
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn